|  |  |  |  |
| --- | --- | --- | --- |
| Ulloq: Una makkuallatsiguk imaluunniit tooruk. | Atuarfik: Una makkuallatsiguk imaluunniit tooruk. | | Atuarfiup aqutsisua: Una makkuallatsiguk imaluunniit tooruk. |
| 1. **Saaffiginnittoq pillugu paasissutissat** | | | |
| Saaffiginnittup aqqa: Una makkuallatsiguk imaluunniit tooruk. | | Immikkut atuartitsinermi siunnersorti: Una makkuallatsiguk imaluunniit tooruk. | |
| MISI-lu eqqartorneqarpa?: Aap  Naamik | | Oqarasuaatip normua aamma mailadresse: Una makkuallatsiguk imaluunniit tooruk. | |
| MISI-mi sulisoq qallunaatut oqaaseqarpat nutserisoqarnissaa kissaatigineqarpa: Aap  Naamik | | | |
| 1. **Saaffiginnissut kimut tunngassuteqarpa:** | | | |
| **Saaffiginnissut atuartumut kinaassutsimik isertuussamut tunngassuteqarpoq:**  **Saaffiginnissut atuartunut eqimattanut imaluunniit sammisamut allamut tunngassuteqarpoq:**  **Saaffiginnissut atuartumut ataatsimut tunngavoq:**   Atuartup aqqa: Una makkuallatsiguk imaluunniit tooruk. Inuup normua.: Una makkuallatsiguk imaluunniit tooruk. Klasse/atuaqatigiit: Una makkuallatsiguk imaluunniit tooruk. AKO: Una makkuallatsiguk imaluunniit tooruk.  Atuartup najugaa: Una makkuallatsiguk imaluunniit tooruk.  Atuartup oqaatsit atorumanerusai:  Kalaallisut  Qallunaatut  Allamiusut  Sumiusut:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| 1. **Angajoqqaatut oqartussaassusillit pillugit/taakkunannga paasissutissat:** | | | |
| Arnaa  Angutaa  Angajoqqaajusut marluullutik  Angajoqqaatut akisussaatitaasoq | | | |
| Ateq: Una makkuallatsiguk imaluunniit tooruk. Najugaq: Una makkuallatsiguk imaluunniit tooruk. E-mail: Una makkuallatsiguk imaluunniit tooruk.  Mobil: Una makkuallatsiguk imaluunniit tooruk.  Oqaatsit atorumanerusat: Una makkuallatsiguk imaluunniit tooruk. | | Ateq: Una makkuallatsiguk imaluunniit tooruk. Najugaq: Una makkuallatsiguk imaluunniit tooruk. E-mail: Una makkuallatsiguk imaluunniit tooruk.  Mobil: Una makkuallatsiguk imaluunniit tooruk.  Oqaatsit atorumanerusat: Una makkuallatsiguk imaluunniit tooruk. | |
| MISI allassimasunik suliaqarpat, illit angajoqqaatut oqartussaasutut oqaatsit sorliit MISI-mit atorneqarnissaat kissaatigiviuk?  Kalaallisut  Qallunaatut | | MISI allassimasunik suliaqarpat, illit angajoqqaatut oqartussaasutut oqaatsit sorliit MISI-mit atorneqarnissaat kissaatigiviuk?  Kalaallisut  Qallunaatut | |
| 1. **Saaffiginninnermut pissutaasoq:** | | | |
| Pissusilersornikkut/ peqateqarnikkut ilungersunartut  Tarnikkut ajornartorsiutit  Atuakkersornikkut ajornartorsiutit  Timikkut ajornartorsiutit  Oqalunniarnermik/oqaatsinik ajornartorsiutit   Nalinginnaasumik ineriartornermi ajornartorsiutit | | | |
| 1. **Saaffiginninnermut pissutaasup allaaserinera:** | | | |
| 5.1 Saaffiginnissummi suut unammillernartuunersut allaaserikkit | | Una makkuallatsiguk imaluunniit tooruk. | |
| 5.2 MISImut saaffiginnissuteqarnermi suna angussallugu neriuutigivisiuk? | | Una makkuallatsiguk imaluunniit tooruk. | |
| 1. **Saaffiginnissuteqarnermut pissutaasup itisilernera:** | | | |
| 6.1 Pisut marluk arlallilluunniit unammillernartut takkuttarneranik ersersitsisut oqaluttuarikkit. (Ilitsersuut takuuk) | | Una makkuallatsiguk imaluunniit tooruk. | |
| 6.2 Atuartup timikkut qanoq ilorrisimaartiginera aamma akuutinneqartiginera allaaseriuk. (Ilitsersuut takuuk) | | Una makkuallatsiguk imaluunniit tooruk. | |
| 6.3 Atuartup inooqataanikkut qanoq ilorrisimaartiginera aamma akuutinneqartiginera allaaseriuk. (Ilitsersuut takuuk) | | Una makkuallatsiguk imaluunniit tooruk. | |
| 6.4 Atuartup atuakkersornikkut qanoq ingerlalluartiginera aamma akuutinneqartiginera allaaseriuk (Ilitsersuut takuuk) | | Una makkuallatsiguk imaluunniit tooruk. | |
| 6.5 Atuartup nammineq inissisimanini qanoq misigaa? (Ilitsersuut takuuk) | | Una makkuallatsiguk imaluunniit tooruk. | |
| 6.6 Perorsaanikkut imaluunniit ilikkagaqarnissamut suliniutit suut misilinneqareerpat? Periutsit suut, qanoq annertutigisut sunniutaalu allaaserikkit (Ilitsersuut takuuk) | | Una makkuallatsiguk imaluunniit tooruk. | |
| 6.7 Unammillernartut angerlarsimaffimmit qanoq isigineqarpat? Angerlarsimaffik suleqatigalugu suut isumaqatigiissutigineqarsimappat? (Ilitsersuut takuuk) | | Una makkuallatsiguk imaluunniit tooruk. | |
| Atuartup ingerlaavartumik naliliiffigineqartarnera allallu misiliutaasimasut inerneri kakkiutikkit. | | Una makkuallatsiguk imaluunniit tooruk. | |
| 1. **Akuersinermut uppernarsaat ilanngunneqarpa?** Aap  Naamik | | | |
| 1. **Atsiorneq** Atsiornikkut ukununnga akuersissuteqarpunga:  * atuarfik meerara pillugu MISImut saaffiginnissuteqarsinnaasoq tassanngalu siunnersorneqarsinnaasoq * meerara perorsaanikkut tarnillu pissusaanik naliliiffigineqarsinnaasoq * qulaani paasissutissat paasisimagikka * meerara pillugu paasissutissanik attuumassuteqartunik MISI toqqortaateqarsinnaasoq   *(MALUGIUK: Meeraq aalajangersimasoq pillugu saaffiginnissut MISI-mit tiguneqannginnerani angajoqqaatut oqartussaassuseqartumit atsiorneqarsimassaaq)* | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ulloq Angajoqqaat/angajoqqaatut akisussaatitaasup atsiornera | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ulloq Atuarfiup aqutsisuata atsiornera | | | |

# Akuersissuteqarnermut uppernarsaaneq

Kommuneqarfik Sermersuumi atuartut MISImut innersuunneqartut pillugit.

Uppernarsaaneq una uunga tunngavoq:

(Atuartup aqqa aammaa inuup normua allaguk)

Kommuneqarfik Sermersuumi MISImut saaffiginnissuteqarnermut atatillugu matumuuna akuersivunga suliami paasissutissat attuumassuteqartut piniarneqarnissaat/paarlasseqatigiissutiginissaat pillugit, ukunannga:

Akuersissuteqarfigineqartoq krydsileruk aamma attavigineqarnissamut paasissutissat ilanngutillaqunarput.

**Peqqinnissaqarfik** (Inunnut tarnimikkut nappaatilinnut sullissivik pinnagu) (Ex. Psykiatrien)???

**Atuarfigisimasai/ulluunerani paaqqinnittarfigisimasai** (Allakkit atuarfik/paaqqinnittarfik sorliunersut aamma klasselærerisimasaa ilanngunneqarsinnaavoq)

**Siusinnerusukkut kommune najugarisimasaq** (MISI, Isumaginninnermik Ingerlatsivik, Meeqqanut Ilaqutariinnullu immikkoortoqarfik il.il.)

**Maanna kommune najugaq** (Meeqqanut Ilaqutariinnullu Ingerlatsivik.)

## Atsiorneq

Ullua allaguk – akuersissut ukioq ataaseq atuutissaaq

Ulloq: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Angajoqqaat/angajoqqaatut akisussaassusillip atsiornera:   
(Angajoqqaatut oqartussaassuseqarneq angajoqqaanit ataatsimoorussamik pigineqarpat, marluullutik atsiussapput)

Ateq: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ateq: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Atuarfiit - MISImut saaffiginnissuteqarnermut immersugassap immersorneqarnissaanut ilitsersuut

**Aallaqqaasiut**

Ilitsersuut una MISImut saaffiginnissuteqarnermi immersugassap immersorneqarneranut najoqqutassatut atugassaavoq. Tassani paasissutissat suut aamma sooq pisariaqartinneqarnersut itisilerlugit atuarneqarsinnaapput. Ilitsersuut saaffiginninnermut immersugassami immikkoortunut agguarneqarpoq agguataarinerlu taanna immikkoortillugu atuarneqarsinnaavoq, taamaakkaluartoq immersuinnginnermi ilitsersuut tamakkerlugu atuarneqarnissaa iluaqutaassaaq.   
Naggataani MISIp meeqqanut qanoq isiginneriaaseqarnera allaaserineqarpoq, taannalu MISIp qanoq sulineranik tunngaveqarpoq .

Atuarluarisi sulilluarisilu...

1. **Saaffiginnittoq pillugu paasissutissat**

Aggusti 2021-mit MISI nutaamik ima ingerlariaaseqalerpoq, atuarfinnit saaffiginnissutit tamarmik annerusumik ataqatigiissarneqartalissapput atuarfinni qaammammoortumik suleqatigiilluni ataatsimiittarnerit aqqutigalugit. Suleqatigiilluni ataatsimiittarnerni taakkunani atuarfimmi aqutsisut, immikkut atuartitsinermi siunnersorti aamma MISImi suleqataasoq peqataasassapput. Ilinniartitsisut imaluunniit perorsaasut ataasiakkaarlutik immikkut atuartitsinermi siunnersortimut saaffiginnittarsinnaapput MISImut saaffiginnissuteqarnissaq kissaatigalugu. Suleqatigiilluni ataatsimiittarnerit aamma eqqartuiffiusinnaapput saaffiginnissutinik atuartumik kinaassusaanik isertuussaq pillugu.

MISI-mut saaffiginnissuteqarnermi pingaaruteqartuuvoq, attaveqarfissamut paasissutissat eqqortut piginissaat, aammalu suliaq MISImi eqqartorneqareersimanersoq. Suliaq pillugu MISImi sulisoq sorleq eqqartueqatigineqarsimanersoq qangalu tamanna pisimanersoq allakkukku pitsaassaaq. Taamatut suliap ingerlanneqarneranut oqilisaataassaaq aamma suliarineqarnissaanut iluaqutaassalluni.

Atuarfiup aqutsisui aamma immikkut atuartitsinermi siunnersortit saaffiginnissut siumoortumik akuersissutigisimassavaat, atuarfiup MISImut saaffiginnissutaanik tamanik ilisimasaqarnissamut tunngavileeqataammat aamma sulianik pingaarnersiuinermi tamanna pingaaruteqarmat.

1. **Saaffiginnissutip kimut tunnganera**

Atuarfinniit MISI-mut saaffiginnissutit qanoq ittuuneri pingaarnernut pingasunut agguataarneqarsinnaapput:

Atuartoq kinaassusaanik isertuussaq pillugu saaffiginnissuteqarneq: Atuarfimmi suleqatigiissutigineqarsinnaavoq kinaassutsimik isertuussaq pillugu. Atuartup kinaassusianik isertuussamik saaffiginnittoqartillugu atuartup aqqa, klassia, angajoqqaatut oqartussaasut il.il. paasissutissat allanneqassanngillat (imm. 2 aamma 3), tassunga atatillugu allattuisussaatitaasoqanngimmat toqqortaateqartussaasoqartitaanngimmallu. Taamaattorli saaffiginninnermut pissutaasoq tassungalu attuumassuteqartut allaaserineqassaapput (imm. 4-7). Suliaq aammaarlugu saqqummiunneqassappat, tassani pisariaqarpoq MISImik suleqateqaqqinnissamut angajoqqaatut oqartussaassusillit akuersissuteqarnissaat.

Atuartoq aalajangersimasoq pillugu saaffiginnissuteqarneq: Atuartoq aalajangersimasoq pillugu saaffiginnittoqarsinnaanera periarfissaajuassaaq, pisariaqartuaannartuuvorli angajoqqaat tamatuminnga ilisimatinneqareersimanissaat akuersereersimanissaallu, taamatut pisoqartillugu MISImi allattuisussaatitaassammat toqqortaateqartussaatitaassammallu.

Atuartut eqimattat imaluunniit allamik aalajangersimasumut sammisumik saaffiginnissuteqarneq: Unammillernartut allat aamma pillugit saaffiginninnissamut periarfissaqarpoq assersuutigalugu atuaqatigiinnik aqutsineq, pimmatilliisarneq, atuartut eqqissiviitsut allallu pillugit. Saaffiginnissutit taamaattut ataasiinnarmut pinnani atuartunut eqimattanut tunngassuteqassapput. Tassani atuartut aqqi, angajoqqaatut oqartussaassusillit allallu pillugit paasissutissat allanneqassanngillat (imm. 2 aamma 3), tassunga atatillugu allattussaatitaasoqanngimmat toqqortaateqartussaatitaasoqanngimmallu.

1. **Angajoqqaatut oqartussaasoq pillugu paasissutissat**

Suliani aalajangersimasuni pingaaruteqartuartuuvoq angajoqqaatut oqartussaassusillip suliamik MISImi aallartitsinermik akuersissuteqarnissaa, tamanna suliamik aallartitsinermi piumasaqaataammat, tamatuma saniatigut nalinginnaasumik ileqqorissaarnerummat, angajoqqaanik ajornartorsiutigineqartut pillugit akuutitsineq. Saniatigut eqqumaffigineqartariaqarpoq saaffiginnissummi paasissutissat angajoqqaat peqatigalugit misissorneqartarnissaat. Imaassinnaavoq misigineqartunut isumaqataanngitsut, kisianni isumaqataannginnissamut inissaqassaaq. MISImut saaffiginnissuteqartarnermut anguniakkanut ilaavoq, atuartoq pillugu isummersoqatigeereerluni anguniagassiortoqarsinnaaneq ilaatigut takusinnaassallugu, allannguutit pitsaanerpaat pisarmata atuartup attaveqaarfiisa assigiimmik sammiveqarlutik suligaangata.

1. **Saaffiginninnermut pissutaasoq**

Uani saaffiginnissutigineqartup suunera isummerfigeqquneqarpoq, MISImi sulisut akornanni suliamut naleqqunnerpaat ikkunneqarsinnaasut toqqarneqarsinnaaniassammata. Assersuutigalugu oqalunniarnermik-tusaasaqarnermillu ajornartorsiuteqarneq pineqarpat, taava suliaq MISImi oqallorissaanermut tusaaniarnermullu perorsaasumut tunniunneqarnissaa naleqqunnerpaajussaaq.

1. **Saaffiginnissutigineqartup pissutaanik allaaserinninneq**

Atuartup allaaserinerani suut isumaliutigineqassappat?

* Ilisimassagit, oqaatsit atorneqartut piviusumik pilersitsisarnerat - atuartoq qanoq allaaserinerlugu eqqarsaatigiuk.
* Ilisimassagit, atuartoq aalajangersimasumik ajornartorsiuteqarnerarlugu inississannginnakku – allannguinissamut periarfissanik tamanna ajornerulersitsisinnaammat.
* Ilisimassagit, atuartoq arlalinniit isigalugu allaaserineqarsinnaasoq.
* Ilisimassagit, atuartup inissisimaffianiissinnaaneq takorloorsinnaassagakku misilissagakkulu atuartup inissisimaffia isiginnittarneralu malillugu pissusilersuutigineqartut paasiniarsarinissaat.
* Ilisimassagit, angajoqqaat atuartullu illit allaatigisat takusinnaammassuk suliamik takunnissinnaanermik qinnuteqarunik.
* Ilisimassagit, kingusinnerusukkut akisussaaffigerusunngisannik oqassannginnavit allassannginnavilluunniit.

5.1 Unammillernartut saaffiginnissummi pineqartut allaaserikkit. Uani nammineq oqaatsisi atorlugit unammilligassat pillugit misigisassinnik allaatiginninnissassinnik qinnuigineqarpusi.

5.2 MISImut saaffiginnissuteqarnermi sunik isumaliuteqarsimanerlusi sunillu neriuuteqarnerlusi allaaserisiuk. Allannguutit suut kissaatigivisigit? MISImit qanoq sulinissinnut tunngatillugu ikiorneqarnissarsi takorloorpisiuk? Allat?

1. **Saaffiginnissutigineqartup pissutaanik itisiliineq**

6.1 Kinaassusersiunngitsumik allaatigiuk, eqqaamalluguli pisup siornatigut aamma kingornatigut qanoq pisoqarnera oqaluttuarineqassammat.

**Atugarissaarneq (ilorrisimaarneq)? akuutinneqarnerlu**: Pingaaruteqarsinnaavoq unammillernartut assigiinngiiaartinniarsarisarnissaat. Atugarissaarnermi (ilorrisimaarnermi)? aamma akuutinneqarnermi assersuutigalugu imatut assigiinngiiaartinniarneqarsinnaapput:

6.2 **Timikkut atugarissaarneq (ilorrisimaarneq) timikkullu akuutinneqarneq**

Atuartoq timikkut atugarissaarpa? Ilorrisimaarpa? Atuartoq nalinginnaasumik tusaasaqarpa isigisinnaallunilu? Atuartoq nappaammik allamik nappaateqarnermini atugarliorpa? Atuartoq peqqissoorpasippa?

Atuartoq klassimi timikkut akuutinneqarpa? Atuartoq atuartut allat akornanniissinnaava? Atuartoq assersuutigalugu tamakkiisumik imaluunniit ilaannakortumik klassimi skærmit tunuanni mattusimava imaluunniit atuartoq kisimiitillugu ilinniartinneqartarpa pikkorissartarfimmiittarpaluunniit? Atuartoq atuariartortarpa? Atuanngitsoortarnermut kisitsisit qanoq isikkoqarpat?

6.3 **Inoqateqarnermi atugarissaarneq (ilorrisimaarneq)? aamma inooqataanikkut akuutinneqarneq**

Atuartoq inoqateqarnermi atugarissaarpa? Atuartoq inoqateqarnermini pitsaasunik piginnaasaqarpa taakkulu ineriartorneri takuneqarsinnaappat?

Atuartoq klassimi (atuaqatigiinni)? inooqataanikkut ataatsimoornermut akuutinneqarpa? Atuartoq klassimi (atuaqatigiit) ataatsimoornerannut ilaannakortumik akuutinneqarpa? Atuartoq piffissap ilaani akuunerusarpa piffissanut allanut sanilliullugu? Assersuutigalugu anitsiarfinni. Atuartup ilinniartitsisuminut atassuteqarnera qanoq ippa? Atuartoq eqimattani - atuagarsornikkut inooqataanikkullu, qanoq ingerlava? Atuartup ilaqutai atuarnerup ingerlaneranut, aaqqissuussinernut allatullu angajoqqaat suleqatigiinnerinut peqataappat? Atuartoq atuaqatimi soqutigisaannik soqutigisaqarpa?

6.4 **Atuagarsornermi ingerlalluarneq akuutinneqarnerlu**

Atuartoq atuagarsornermi ingerlalluarpa? Atuartup atuagarsornikkut piginnaasaminik ineriartortitsinera takuneqarsinnaava? Atuartoq atuagarsornermi atortut iluarisimaarpasippai?

Atuartoq klassimi atuagarsornikkut akuutinneqarpa? Atuartitseriaatsit allanngorartinneqartarnerlutik, atuartoq atuagarsornikkut aammali inerisimassusaanut naleqquttunik atortoqartinneqarluni? Suliassanik eqimattakkuutaarluni suliaqarnermi atuartoq qanoq pineqartarpa/periaaseqartarpa? Atuaqatigiit atuartinneqarneranni atuartoq susussatut/sutut inissinneqartarpa/inissittarpa? Atuartoq ilinniakkani sorlerni akuunerpaasarpa/akuunnginnerpaasarpa? Fagit/atuartitsissutit aalajangersimasut allanit immikkuullarinneruppat? Atuartup angusaqarsimanera qanoq inissisimava?

6.5 **Atuartup nammineq misiginera**

Atuartup qanoq annertutigisumik akuutinneqarnini nammineq qanoq misigisimavaa? Atuartoq oqaloqatigineqarsimava nammineq atuarnerminik misigisimanera pillugu? Atuartup ilikkagaqarsinnaanera?/imminut nalilersinnaanera qanoq ippa? Atuartoq ataatsimoortuni inooqataanermi imminut qanoq isigiva? Atuartup atuarfik ataatsimut isigalugu qanoq isigivaa?

6.6 Suliniutigineqartut misilinneqarsimasut pillugit apeqqummut tunngatillugu, pingaaruteqartuuvoq periutsit, annertussusia aamma suliniutigineqartup qanoq sunniuteqarsimanera allaaserissallugu. Assersuutigalugu pikkorissartarfik, immikkut atuartitsinermi atortussat soorlu time-timer, pictogrammit, tusaaniutit (pisorpalunnernut assiaqutit)? (hørebøffer), assiaquteqarneq il.il., atuartitsinermi ilinniartitsisunit eqimattat innersuunneqartut, anitsiarfimmi pinnguaqatigiittartut, aliasuuteqartunut oqaloqatiginnittarfiit, iluaqusersuutit elektroniskit, ilinniartitseriaatsit allanngorartut, malugissutsinut eqeersaatit soorlu aaqanngitsoq ammalortunik (oqimaalaartunik) immigaq, isikkanik aalatittagaq il.il.

Taakkua saniatigut aamma atuartup ilinniartitsisuisa suleqatigiinnerminni atuartup qanoq pinissaanik eqqarsaatersuutaat ilanngutissallugu tulluartuussaaq. MISImut saaffiginninnginnermi piffissami sivisunerusumi ilinniartitsisut suleqatigiit iluminni atuartoq pillugu ilisimasaminnik akimortumik avitseqatigiittarnerit ingerlatereersimasariaqarpaat, atuartumut tunngatillugu misigisatik aamma suliniutit suut sunniuteqarnersut pillugit. Imaassinnaavoq assersuutigalugu atuartoq kalaallisoornermiit matematikkimi ingerlalluarnerujussuusoq. Taamaattumik pingaaruteqarpoq atuartitsissutini taakkunani sooq assigiinngissuteqarnersoq alapernaaserfigissallugu? Atuartisinerup aaqqissuussaaneraniippa? Ilinniartitsisumut atassuteqarnermiippa? Atortussat assigiinngiiaarnerusumiippa? Il. il.. Taakku saniatigut allannguut suna kissaatigineqarnersoq qanorlu allannguuteqariartuaarnerup ersiutai takuneqarsinnaanersut eqqartussallugit naleqquttuussaaq.

6.7 Angerlarsimaffiup unammillernartunik misigisaqartarneranut apeqqummut tunngatillugu, tassani MISI-miit aallarniutigineqarpoq atuarfiup tungaaniit ammasumik unammillernartut eqqartorneqartarnissaat angerlarsimaffik peqatigalugu, eqqartuinermilu atuartoq pillugu isiginninnerit (eqqortut) arlaliusinnaaneri eqqumaffigineqassasoq. Atuartoq pillugu misigisat angerlarsimaffimmi aamma atuarfimmi assigiinngitsorujussuusinnaapput. Ingerlariaqqinnissami unammillernartumik misigisap angerlarsimaffimmi qanoq suliarineqarsimanerata nalunaarutiginissaa naleqqutissaaq, taamaalilluta tamakkiisumik paaseqatigiissumik suliniuteqarnissaq qulakkiissagatsigu.

1. **Akuersissuteqarnermut uppernarsaaneq**

MISImut saaffiginnissuteqannginnermi angajoqqaat, paasissutissanik allanit pissarsiassaqarnersoq, eqqartueqatiginissai naleqqussinnaavoq. Taamaattumik akuersissuteqarnermut immersugassaq, krydsilersorneqarsinnaasoq atsiorfigineqarsinnaasorlu ilanngunneqarpoq.

1. **Atsiorneq**

Saaffiginnissutit atuartumut aalajangersimasumut tunngasut MISImit suliarineqartarput aatsaat saaffiginnissuteqarnermut immersugaq angajoqqaatut oqartussaassusilinnit aamma atuarfiup aqutsisuanit atsiorneqarsimagaangata. Saaffiginnissuteqarnermi eqqortumik atsiortoqarsimanngippat imaluunniit eqqortumik immersuisoqarsimanngippat, MISI pisinnaatippoq saaffiginnissummik utertitsinissaminut. Meeraq paarineqarpat, angerlarsimaffiup avataanut inissitaappat allatulluunniit angajoqqaatut oqartussaassusilinni najugaqanngippat, taava meeqqamut sullissisumit akuersissut piniarneqassaaq (naleq. meeqqat tapersersorneqartarnissaat pillugu inatsimmi siusissukkut suliniutigineqarfiginissaa, misissuivigineqarnissaa aamma nakkutigineqarnissaa pillugu tunngaviit).

Nalornissuteqarnermi MISI attavigineqarnissamut tikilluaqqusijuaannarpoq.

# MISImi meeqqanut isiginneriaaseq

Meeqqat pillugit suliaqarnermi meeqqanut isiginneriaaseqarnerup ataatsimoorussamik paasineqarnissaa aalajangiisuuvoq, meeqqap atugarissaarnissaa, ineriartornissaa ilikkagaqarnissaalu pillugit, suleqatigiinnerullu pissarsiaqaataanissaa. Ataaniipput meeqqap paasineqarnissaanut MISImi tunngavigineqartut, taakkulu MISImi suliassamik qanoq ingerlatsisarnermut aamma sunniuteqarput.

Ilinniartitsisut, perorsaasut inersimasullu allat aammalu aqutsisut aaqqissuussaanikkut killiliussat avatangiiserlu ilikkarnartunngorsagaq pilersissavaat, taamaaliornikkut meeqqat qanilaarnermik, isumassorneqarnermik, ilorrisimaarnermik, ilikkagaqarnermik, ineriartornermik aamma akuersaarpalaartumik atassuteqarnissaat periarfissinneqassammat.

* Meeqqat tamarmik immikkuullarissuupput nukissarpassuaqarlutillu ineriartornissamut periarfissarpassuaqartut. Meeqqat ineriartortarput ataatsimoornerillu aqqutigalugit ilikkagaqartarlutik. Meeqqat inersimasunit ilikkagaqartarput meeqqallu allat peqatigineranni sungiusartarlutik.
* Meeqqat piginnaasalittut namminersortutullu isigineqartarput, peqatigitillugulu isumassorneqarnissamik, unamminartunik, nuannersunik naatsorsuutigineqartarnissaminnik pisariaqartitsipput aamma inersimasunit eqqaminniittunit tatigineqarnissamik piginnaasaqalernissaminnillu takutitsisinnaanissaminnut.

Meeraq meeqqalluunniit eqimattat pillugit MISI saaffiginnissutisigaangami, taava avatangiiserineqartut aamma meeqqamut avatangiiseq kiisalu meeqqap pisumi inissisimanera MISImit misissorneqartarput. Taamaalilluni MISI-mit isigineqartartut tassaapput:

* Meeraq ajornartorsiutaanngisaannarpoq , kisiannili ajornartorsiuteqarnermut ilaasinnaavoq
* Ajornartorsiutigineqartunut meeraq akisussaatinneqarsinnaanngilaq
* Inersimasut meeqqap atugarissaarnissanut/ilorrisimaarnissaanut?, ineriartornissaanut aamma ilikkagaqarnissaanut akisussaasuupput, sunniisarlutik sunniuteqarlutillu

MISI ataatsimut isiginninneq tunngavigalugu sulisarpoq, tassa imaappoq, MISI-mit meeraq, ilinniartitsisut/perorsaasut, inooqataanikkut peqatigiinnerit aamma ilikkagassanut tunngasut isigineqartarput. Taamaalilluni MISImut saaffiginnissuteqarnermi, siunnersorneqarneq, ilitsersorneqarneq aamma inersimasut meeraq pillugu sullissineranni siunersioqatigiinnissaq naatsorsuutigineqarsinnaapput. MISI meeqqanut inersimasunullu tunngatillugu annerusumik nukissat aaqqiissutissallu qitiutillugit sulisarpoq.

# MISIp atuarfeqarnermut tunngasuni suleriaasii nutaat – aggustip aalartinnerani 2021

MISI piffissami kingullermi periutsiminik allannguiniarluni sulissuteqarpoq, anguniarlugu pitsaanerusumik qaninnerusumillu suleqatigisanut angajoqqaanullu siunnersuinertalimmik sullisserusulluni. Tamanna ima isumaqarpoq, MISImik atuisut suliat suliarineqartarnerisa allannguutaat aammalu nalinginnaasumik suleqatigiittarneq ilisimasaat allannerusumik misigisalissagaat.

MISIp pingaarnertut suliassarivaa meeqqat inuusuttullu ilikkagaqarnissaannik, ineriartornissaannik atugarissaarnissaannillu pitsaanerulersitsinissaq, avatangiiserisat meeqqamut/inuusuttumut periuseqarneranni tapersersornerisigut. MISI pingaarnertut siunnersuisarfiuvoq, taamaattumik MISI terapimik allatulluunniit katsorsaanermik sullissineq ajorpoq, unammillernartoqartillugulu meeqqat inuusuttullu pillugit siunnersuisarneq ilitsersuinerlu ingerlattarlugit.

MISIp Kommuneqarfik Sermersuumi tunngaviusumik atuarfiit meeqqeriviillu tamaasa sullippai, nunalli immikkoortortaqarnera isorartussusaalu tunngavigalugit, atuarfiit meeqqeriviillu Nuup avataani inissisimasut Nuummi sullisseriaaseq assigalugu sullinneqanngillat, allaanerusumilli periuseqartumik sullissineq MISImit ingerlanneqarpoq. Nuup avataani sullissinermi imminut isigiutigaluni attaveqaatit atorlugit MISImiit siunnersuineq ilitsersuinerlu ingerlanneqartarpoq, atuartoq siumoortumik   
(qimerluuineq, misileraaneq assigisaallu aqqusaaqqaarnagit) ilisimasaqarfiginngikkaluarlugu.   
Sulinermut atatillugu angalanermi piffissami sivikitsumi ukkatarineqarluartumik sullinneqartarput.

## MISIp periusia

MISImi meeraq inuusuttorluunniit pillugu tamakkiisumik isigisumik aaqqiissuteqartoqarnissaa anguniarneqartarpoq. Meeqqamut attaveqaataasut assigiinngitsut, soorlu angajoqqaat, ilinniartitsisut, perorsaasut, isumaginninnermi siunnersortit inersimasullu allat ilanngunneqarnissaat pisariaqarsinnaasarpoq.   
MISI inatsit atuuttoq aamma atuarfeqarnerup paaqqinnittarfeqarnerullu iluani maleruaqqusat malillugit sulivoq. Tamanna isumaqarpoq, MISI annerusumik perorsaanermut tarnillu pissusii pillugit siunnersuisarfiusoq, paaqqinnittarfinni meeqqallu atuarfiini, meeqqanut inuusuttunullu 0-18-inut ukiulinnut, sullissisunut tapersersuisuulluni.   
MISIp angajoqqaat inersimasullu allat meeqqat avatangiisaaniittut peqatigalugit suliassai tassaapput:

* Meeqqqat inuusuttullu perorsaanikkut tarnillu pissusiitigut unammillernartissinnaasaat ajornartorsiutigisinnaasaalu assigiinngitsut paasineqarnissaat
* Perorsaanikkut tarnillu pissusii pillugit nalilersuummik suliaqarneq, meeqqap ulluinnarni inooqataanikkut avatangiiserisai, pingaartumik atuarfimmi meeqqerivimmiluunniit aallaavigalugit.
* Meeqqat, angajoqqaat, atuarfiit allallu paaqqinnittarfiit siunnersorneqarnissaat ilitsersorneqarnissaallu, tassungalu atatillugu susassaqartunut allanut ikiuussinnaasunut innersuusseqqinneq paasititsinerlu.

Sulinermut atatillugu allannguutit ima paasineqassapput, atuarfinniit saaffiginnissutit tamarmik immikkut atuartitsinermi siunnersortip atuarfimmilu pisortat angajoqqaat suleqatigalugit ingerlanneqartassasut.

Atuarfiup MISIllu akornanni suleqatigiinneq pillugu qaammatikkaartumik ataatsimiittassapput, ataatsimiinnerni suliassaasinnaasut eqqartorneqartassapput, suliassallu aallartereersut ataqatigiissarneqartassallutik. Suliat sooq aammalu suna tunngavigalugu aallartisarneqarsimanersut atuarfiup MISIllu ilisimasaqarfiginerulissavaat.

## MISImi assigiinngitsunik suliallit

MISI suliassaqarfinnik assigiinngitsunik peqarpoq tamarmik immikkut immikkuullarissunik piginnaasaqartunik. Tamanna ima isumaqarpoq, siammasinnerusumik siunnersuinissamut periarfissaqarnerusoq suliassaqarfimmik ataasiinnarmik peqarnermiit. MISImiipput tarnip pissusaanik immikkut ilisimasallit, meeqqanut inuusuttulli pillugit siunnersortit atuartitseriaatsip perorsaanerullu iluani immikkut ilisimasallit, kiisalu oqallorissaasoq. Siunissami suliassaqarfiit ataasiakkaat piginnaasaqarfiisa immikkut pingaartinneqaleriartornissaat pissaaq. Tassa imaappoq, suliap qanoq ittuunera malillugu suliassaqarfiit assigiinngitsut suleqatigineqartalissapput. Ilaannikkut suliassaqarfiit assigiinngitsut ataatsikkut suleqatigineqartassapput aamma.

MISI aaqqissuussaanermigut allanngoriartortinneqarpoq, maannakkullu meeqqat atuarfiini tamani aalajangersimasunik MISImi sulisunik tarnip pissusiinik immikkut ilisimasalimmik aamma meeqqat inuusuttullu pillugit siunnersortimik aalajangersimasumik attuumassuteqartinneqartunik peqalerpoq. Suleqatigiiaat taakkua qaammammoortumik suleqatigiinneq pillugu ataatsimiittassapput, ataani allassimasutut. Suleqatigiiaat taakkuussapput atuarfimminni sulianik ingerlanneqartunik aamma suliassaajumaartussanik paasisimasallit, aamma annerusumik atuarfinni siunertarineqartunik isumaginnittussat. Suliassaqarfiit agguataarneqarnerinut takussutissaq matuma ataanni takuneqarsinnaavoq.

MISIp iluani suliassaqarfiit assigiinngiiaartut immikkuutaarnerinut paasissutissatut (qarsupittumik) oqaatigineqarsinnaavoq, suliassaqarfinni suliassat inunnut aamma eqimattanut siunertaqartunut agguataagaammata. Inunnut ataasiakkaannut siunertaqartut amerlanertigut tarnip pissusaanik immikkut ilisimasalimmut tunniunneqartarput, assersuutigalugu meeqqamik misissuineq. Ilaannikkut inunnut ataasiakkaanut siunertaqartartut eqimattanut siunertaqartunut ingerlaqqissinnaapput. Eqimattanut siunertaqartut annerusumik meeqqanut inuusuttunullu siunnersortimut tunniunneqartarput, soorlu klassinut aqutsinermut tunngatillugu klassinut siunertarineqartut. Suliassat oqalunnermik tusaanermillu ajornartorsiuteqartunut suliat pineqarpata taakku oqallorissaasumut tunniunneqassapput.

Atuarfeqarnermut tunngasuni meeqqanut inuusuttunullu siunnersortip saniatigut ulluunerani paaqqinnittarfinnut tunngasuni aamma meeqqanut inuusuttunullu siunnersorteqarpoq.   
Siunnersortit taakku atuarfinni takuneqartassapput meeqqat meeqqerivimmiit atuarfimmut pitsaasumik ikaarsaartinneqarnissaannik qulakkeerinermut atatillugu. Tamatuma saniatigut siunnersortit taakkua "atuarfimmi suliassanut" assigiinngitsunut takkussortunut aggersarneqarsinnaapput – annerusumilli nukarliit alloriarneraniissallutik.

Immikkoortoqarfiit immikkut nukittuffeqarput, tarnip pissusaanik immikkut ilisimasallit assersuutigalugu misissuinerni nukittuffeqartut, meeqqat inuusuttullu pillugit siunnersorti qanimut siunnersuinermut, ilinniarfiusumut tunngatillugu, nukittuffeqarpoq. Suliani arlalinni isumatusaarnerussaaq inunnut ataasiakkaanut tunngasut aamma eqimattanut tunngasut akuleriisittarnissaat, taamaalillunilu suliami ataatsimi tarnip pissusaanik immikkut ilisimasalik aamma meeqqat inuusuttullu pillugit siunnersorti kattutsinneqartarlutik.

## Suleqatigiinneq pillugu qaammammoortumik ataatsimeeqatigiinnerit

Qaammammoortumik suleqatigiinneq pillugu ataatsimiinnerni atuartut ataasiakkaat pillugit suliassaasinnaasut eqqartorneqartarput, aamma suliat ingerlasut imaluunniit atuartut eqimattat/klasseqatigiilluunniit pillugit sulianik malitseqartitsineq eqqartorneqartarlutik.   
MISI oqaluuserisassat nassiunneqarnissaannik isumaginnittuussaaq, tamarmilli (atuarfik aamma MISI) oqaluuserisassanngortitsisinnaapput.

Ataatsimiinnermi MISImi sulisunit angajoqqaat saaffiginnissutaat, angajoqqaat akuersisimanerat aallaavigalugu saqqummiunneqartarnissaat naatsorsuutigineqassaaq. Taamatuttaaq ilinniartitsisut immikkut atuartitsinermut siunnersortit aqutsisullu iliorsinnaapput, sulianik ilinniartitsisoqatigiinnit katersorsimasaminnik ataatsimiinnermi saqqummiussisarlutik. Suliassat tamarmik eqqartorneqassapput kinguninngualu suliani ataasiakkaani suut pisariaqartinneqarnersut naliliiffigineqartassapput.   
Tassa imaappoq suliassat suleqatigiinneq pillugu ataatsimiinnerni suliarineqartut tamarmik MISImi suliassanngortinneqarneq ajorput, sulialli tamarmik siunnersuusiorfigineqartarput. Suleqatigiinneq pillugu ataatsimiinnerni pilersaarutitut siunertarineqarsinnaasut isumaqatigiissutigineqartarput (qimerluuinerit, siunersioqatigiinnerit, misissuinerit il.il.)

Qaammammoortumik ataatsimiinnerit akornanni MISImi sulisoq, suleqatigiinneq pillugu ataatsimiinnerni isumaqatigiissutigineqartut malillugit sulissaaq. MISImi sulisumit immikkut atuartitsinermi siunnersuisartoq aqutsisullu ingerlaavartumik oqaloqatigineqartassapput, taamatuttaarlu suliat suliassallu siunertarineqartut killiffiinik ilisimatitsisarnissaq aammalu atuarfimmit suut suliarineqarnissaannik pingaarnersiuilluni pisariaqartinneqarnersut eqqartorneqartassapput.

## Ukioq manna qitiutillugu pingaartinneqartussaq

Atuarfiit Nuummi inissisimasut eqqarsaatigalugit, ataatsimiinnerit MISImi sulisumit sapinngisamik atuarfinni inissinneqartarnissaat aamma MISImi sulisut perorsaanermik sulisunut ersarinnerulernissaat anguniarneqarpoq. Atuarfiit Nuup avataaniittut eqqarsaatigalugit, imminut isigaluni attaveqaatit annerusumik atorlugit suleqatigiinnissaq, sulinermut atatillugu angalanernik tapertalertarlugit, anguniarneqarpoq.

Ukiumi atuarfiusumi matumani MISImit qitiutinneqartut ilagivaat, immikkut ittumik atuartinneqartut klassit taakkunanilu atuartut. MISI taamaattumik klassinut aamma pulaarusuppoq klassit qanoq aaqqissuussaanerat paasiumallugu. Sulianut nalilersoqqitassanut atatillugu taakku aamma qitiutinneqarput, taamaattumik Atuarfeqarnermut immikkoortoqarfik suleqatigalugu ingerlatseriaatsinik nutaanik sanasoqassaaq. Perorsaanikkut tarnillu pissusaanik nalilersuinermi suliat suliarineqartarnerat siunissami annerusumik qitiutinneqassapput.

## Angajoqqaanik siunnersuineq

Angajoqqaanik siunnersuisarnernut tunngatillugu tamanna suli periarfissaassaavoq, kisianni ajornartorsiutigineqartutut misigineqartut immikkoortinneqarnissaat annerusumik qitiutillugit aallunneqassapput. Suliap sumut tunnganera, assersuutigalugu atuarfimmi ajornartorsiutaanersoq imaluunniit angerlarsimaffimmi ajornartorsiutaanersoq, qitiutillugu sammineqassaaq. Saaffiginnissut atuarfimmi ajornartorsiornermut tunngappat, taava MISImi sulisoq sapinngisamik ataatsimut isiginnittumik suliniutissanik suliaqassaaq, taamaattumik atuarfittut naatsorsuutigineqassaaq suliap tulliani suleqatigiinneq pillugu ataatsimiinnermi MISImit saqqummiunneqarnissaa, imaluunniit angajoqqaat qinnuigineqassasut namminneerlutik atuarfimmut saaffiginnissasut. Saaffiginnissut angerlarsimaffimmi ajornartorsiuteqarnermut annerusumik tunngassuteqarpat, taava ajornartorsiutigineqartup qanoq annertutigisumik misigineqarnera aallarniutigalugu naliliiffigineqassaaq. Perorsaanikkut unammilligassat oqinnerusut pineqarpata taava angajoqqaat MISImi 1-4-nik oqaloqateqarnissamik neqeroorfigineqassapput, angerlarsimaffimmili unammilligassat oqimaannerusut pineqarpata, taava MISI siunnersuissaaq. Taamatuttaaq angajoqqaat ikiorserneqarsinnaapput MISIp avataani allami eqqortumik ikiorneqarnissaat pillugu, suliassat taamatut ittut MISIp neqeroorutigisinnaasaanut killiliussat avataaniimmata. Angajoqqaat aallarniutaasumik oqaloqatigineqarnissaminnik neqeroorfigineqassapput, anguniarneqassaarlu oqaloqatigiinneq taanna tarnip pissusiinik immikkut ilisimasalimmit, meeqqamut atatinneqartumut, ingerlanneqartarnissaa.

## Naggasiineq

Matumani allakkatigut MISImit neriuutigineqarpoq suleriaatsit nutaat suleqatigisanut ersarinnerulernissaat. Qulaani suliniutigineqartutut taaneqartut saniatigut ukioq manna ukiumi atuarfiusumi qitiutillugit pingaartinneqartut tassaapput, suleriaatsit nutaat suliassaqarfiup iluani avataanilu atortuulersinneqarnissaat. Tassunga atatillugu MISImit neriuutigineqarpoq ilissi suleqatitut qaninnertut suleqatigiinnerulernissamut aamma pitsaasumik allannguinissamut piumassuseqarnissarsi.

## Suliassaqarfiup agguataarnera ulloq 01.10.21 aallarnerfigalugu

|  |  |  |
| --- | --- | --- |
| Atuarfik | Meeqqanut inuusuttunullu siunnersorti | Tarnip pissusiinik immikkut ilisimasalik |
| Atuarfik Hans Lynge | Trine Britt Hansen (TBHA) | Kulunnguaq Rosing Larsen (KULP) |
| Atuarfik Samuel Kleinschmidt tassunga atasut nunaqarfinni atuarfiit | Trine Britt Hansen (TBHA) | Taitsiannguaq Tróndheim (TRON) |
| Atuarfik Tusiaq tassungalu atasoq nunaqarfimmi atuarfik | Arnannguaq Thomsen Jakobsen (ARTJ) | Kulunnguaq Rosing Larsen (KULP) |
| Ejner Mikkelsenila Aluarpia | Arnannguaq Thomsen Jakobsen (ARTJ) | Kulunnguaq Larsen (KULP) |
| Kangillinnguit Atuarfiat | Arnannguaq Thomsen Jakobsen (ARTJ) | VAKANT |
| NIF |  | Taitsiannguaq Tróndheim (TRON) |
| Nuussuup Atuarfia aamma ulloq naallugu atuarfik | Arnannguaq Thomsen Jakobsen (ARTJ) | Mette Flink Møller Pedersen (MTTM) |
| Tasiilami Alivarpik tassungalu atasut atuarfiit | Trine Britt Hansen (TBHA) | Marie Suhr Mortensen (MASU) |
| Ukaliusaq | Trine Britt Hansen (TBHA) | Mette Flink Møller Pedersen (MTTM) |